Document ID: 32003D0654

Kommissionens beslutning
af 8. september 2003
om fastsættelse af kode- og standardregler for overførsel i maskinlæsbar form af resultaterne fra de statistiske mellemundersøgelser af vinarealerne
(meddelt under nummer K(2003) 3191)
(EØS-relevant tekst)
(2003/654/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 357/79 af 5. februar 1979 om statistiske undersøgelser vedrørende vinarealerne(1), senest ændret ved forordning (EF) nr. 2329/98(2), særlig artikel 5, stk. 6, og artikel 6, stk. 7, og
ud fra følgende betragtninger:
(1) Kommissionens beslutning 80/765/EØF af 8. juli 1980 om fastsættelse af kode- og standardregler for overførsel i maskinlæsbar form af resultaterne fra de statistiske mellemundersøgelser af vinarealerne(3) er blevet ændret væsentligt ved flere lejligheder(4). Beslutningen bør af klarheds- og rationaliseringshensyn kodificeres.
(2) I henhold til forordning (EØF) nr. 357/79 skal medlemsstaterne meddele Kommissionen resultaterne af undersøgelserne vedrørende vinarealerne opdelt efter geografiske enheder og i overensstemmelse med et tabelprogram; tabelprogrammet fastsættes efter den i artikel 8 i forordning (EØF) nr. 357/79 angivne fremgangsmåde, dvs. ved en kommissionsbeslutning efter udtalelse fra Den Stående Landbrugsstatistiske Komité.
(3) Medlemsstater, som anvender edb til behandling af undersøgelsesresultaterne, skal meddele Kommissionen undersøgelsesresultaterne i maskinlæsbar form. Koderne for indberetning af undersøgelsesresultaterne fastsættes efter den i artikel 8 i forordning (EØF) nr. 357/79 fastsatte fremgangsmåde.
(4) Af praktiske grunde bør medlemsstaterne ligeledes fremsende de oplysninger, der omhandles i artikel 6 i forordning (EØF) nr. 357/79, i maskinlæsbar form.
(5) De i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -
VEDTAGET FØLGENDE BESLUTNING:
Artikel 1
De medlemsstater, der edb-behandler undersøgelsesresultaterne, skal anvende magnetbånd til fremsendelse i maskinlæsbar form af de i artikel 5 og 6 i forordning (EØF) nr. 357/79 omhandlede oplysninger.
Artikel 2
Koden og standardregler for overførsel på magnetbånd af de i artikel 5 og 6 i forordning (EØF) nr. 357/79 omhandlede oplysninger skal være i overensstemmelse med den beskrivelse, der er indeholdt i bilag I og II til nærværende beslutning.
Artikel 3
Beslutning 80/765/EØF ophæves.
Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag IV.
Artikel 4
Denne beslutning er rettet til medlemsstaterne.
Udfærdiget i Bruxelles, den 8. september 2003.

Labels: 12
6